Ekologiško žalio natūralaus riebumo pieno supirkimo kaina 2026 m. I pusmetį sumažėjo

2026 m. I pusmetį iš Lietuvos pieno gamintojų buvo supirkta 19,354 tūkst. t ekologiško žalio pieno. Tai yra 10,58 proc. mažiau nei 2025 m. I pusmetį. Jis analizuojamu laikotarpiu sudarė 2,82 proc. viso supirkto žalio natūralaus riebumo pieno Lietuvoje. Ekologiško žalio natūralaus riebumo pieno supirkimo kaina 2026 m. I pusmetį buvo 22,75 proc. didesnė nei įprastinio pieno ir sudarė 453,79 EUR/t. Palyginti su 2025 m. I pusmečiu, ekologiško žalio natūralaus riebumo pieno supirkimo kaina sumažėjo 19,97 proc. Analizuojamu laikotarpiu sertifikuotos įmonės didesnį žalio ekologiško pieno kiekį išvežė iš Lietuvos nei įsivežė iš kitų ES šalių. 2026 m. I pusmetį buvo išvežta iš Lietuvos į kitas valstybes 5,322 tūkst. t ekologiško žalio pieno, o jo pardavimo kaina sudarė 551,74 EUR/t. Vidutinė ekologiško žalio pieno supirkimo iš kitų ES valstybių kaina 2026 m. I pusmetį, palyginti su praėjusių metų I pusmečiu, sumažėjo 9,08 proc., o pardavimo į kitas šalis – 4,35 proc.

Ekologiško sviesto gamyba 2026 m. I pusmetį, palyginti su 2025 m. I pusmečiu, sumažėjo 81,09 proc., grietinėlės – 27,90 proc., aromatizuoto jogurto – 6,09 proc., o ekologiškos varškės padidėjo 0,21 proc.,  geriamojo pieno – 0,70 proc., jogurto be priedų – 2,52 proc., grietinės – 4,32 proc., šviežių (nebrandintų arba nekonservuotų) sūrių – 13,43 proc., rūgpienio ir kitų rūgščiųjų gėrimų – 32,00 proc. Analizuojamu laikotarpiu ekologiškas jogurtas be priedų sudarė 26,89 proc. viso pagaminto Lietuvos įmonėse jogurto be priedų, aromatizuotas jogurtas – 10,73 proc., geriamasis pienas – 4,66 proc., varškė – 2,12 proc., rūgpienis ir kiti rūgštieji gėrimai – 1,44 proc., grietinė – 1,00 proc., švieži (nebrandinti arba nekonservuoti) sūriai – 0,41 proc., sviestas – 0,23 proc., grietinėlė – 0,01 proc. Šių metų I pusmetį 42,17 proc. ekologiško sviesto buvo parduota vidaus rinkoje, geriamojo pieno – 89,61 proc., aromatizuoto jogurto – 96,49 proc., grietinės – 96,79 proc., jogurto be priedų – 99,05 proc., šviežių (nebrandintų arba nekonservuotų) sūrių – 99,48 proc., varškės – 99,49 proc., rūgpienio ir kiti rūgščiųjų gėrimų – 99,61 proc., o grietinėlės – 100 proc. Sertifikuotose ekologiško pieno perdirbimo įmonėse ekologiškos varškės pardavimo Lietuvoje kaina 2026 m. I pusmetį, palyginti su 2025 m. I pusmečiu, padidėjo 0,20 proc., o ekologiškų šviežių (nebrandintų ir nekonservuotų) sūrių sumažėjo 0,76 proc., geriamojo pieno – 0,98 proc., aromatizuoto jogurto – 1,12 proc., sviesto – 1,34 proc., rūgpienio ir kitų rūgščiųjų gėrimų – 3,60 proc., jogurto be priedų – 3,66 proc., grietinės – 8,13 proc.

